ગુજરાત સહિત દેશભરમાં મહિલાઓની સુરક્ષાના મામલે સરકાર નિષ્ફળ ગઇ છે. દેશભરમાં ૨૩,૦૦૦થી વધુ બળાત્કાર અથવા બળાત્કારનાં પ્રયાસની ઘટના બની છે, જે ખૂબ જ ચિંતાનો વિષય છે. આંતરરાષ્ટ્રીય હિન્દુ પરિષદ દ્વારા મહિલા સુરક્ષાને ધ્યાનમાં રાખીને ટૂંક સમયમાં ‘મહિલા સુરક્ષા અભિયાન’નો પ્રારંભ થશે. જેમાં મહિલાઓને સ્વ-સુરક્ષા માટે ટ્રેનિંગ અપાશે. જ્યારે આ અભિયાનનો બીજો ભાગ પીડિત મહિલાઓને ન્યાય અને પુનર્વસન માટેનો પ્રયાસ થશે. સુપ્રીમ કોર્ટ સુધી કેસ લડવા માટે હિન્દુ એડવોકેટ ફોરમ કાર્યરત્ છે. મહિલાઓની સુરક્ષાને ધ્યાનમાં રાખીને ગુજરાત સહિત દેશનાં અનેક સ્થાનોએ દેખાવો પણ થયા છે, એમ આંતરરાષ્ટ્રીય હિન્દુ પરિષદ આંતરરાષ્ટ્રીય અધ્યક્ષ ડો.પ્રવીણભાઈ તોગડિયાએ જણાવ્યું છે.